Kontrolokracia

Kontrolokracia () je novodobý termín, prvýkrát použitý nórskym sociológom a politológom Steinom Ringenenom v jeho knihe z roku 2016 - Perfektná Diktatúra: Čína v 21. storočí (The Perfect Dictatorship: China in the 21st Century). Ringen využíva svoj novovytvorený termín v snahe o presnejšie označenie režimu súčasnej Čínskej ľudovej republiky, pod vládou prezidenta Si Ťin-pchinga (Xi Jinping), argumentujúc, že tento spôsob vládnutia, bol pretvorený na nový, radikálne prísnejší a ideologickejší režim, ako kedykoľvek predtým.

Ringen o Čínskej ľudovej republike hovorí ako o sofistikovanej diktatúre, v ktorej je občanom poskytovaných mnoho slobôd, no sloboda má svoje presne vyhradené hranice, po ktorých prekročení, dochádza k zásahu (komunistickou) stranou, silou, ktorú strana uzná za vhodnú. Strana je vždy prítomná, a každý si je toho vedomý. Nesnaží sa každému presne diktovať čo má povolené robiť, namiesto toho veľmi podrobne kontroluje čo povolené nie je. Ringen poukazuje na dlhodobú výhodnosť tohto prístupu oproti prostému využívaniu hrubej sily. No, pripomína že hrozba trestu za prekročenie tejto neurčitej hranice slobody, je vždy prítomná.  DOI : https://doi.org/10.4000/chinaperspectives.7146

Pod kontrolokraciou boli blokované mnohé internetové stránky, kontrola a cenzúra bola sprísnená, posílená propaganda a politická výchova, došlo k zatknutiu mnohých aktivistov, právnikov a autorov, osobnému prejavu na internete vládne strach.The Maozedongism of Chinese Politics and the Xi Factor [online]. 26.4.2018 [cit. 2022-06-03]. Dostupné z: https://studies.aljazeera.net/en/reports/2018/04/maozedongism-chinese-politics-xi-factor-180426093144055.html Rovnako dôležité je, že systém ktorý Si Ťin-pching v roku 2012 zaviedol určuje smer ktorým sa vyvíjajú nové technológie v Číne. Na posilnenie kontroly, ktorú si centrálna vláda drží nad spoločnosťou, využíva technológie ako Cloud computing, big data a umelú inteligenciu (AI).

V roku 2015 boli v Číne blokované mnohé populárne VPN (virtual private network), ktoré dovtedy predstavovali pre ich používateľov možný prístup na zahraničný web. Medzi blokované VPN patrili aj Golden Frog, StrongVPN ako aj Astrill.

Prominentné zatknutia
 Január 2016 - Švédsky aktivista pre ľudské práva Peter Dahlin (strávil vo väzbe 23 dní).A human rights activist, a secret prison and a tale from Xi Jinping's new China [online]. 3.1.2017 [cit. 2022-06-03]. Dostupné z: https://www.theguardian.com/world/2017/jan/03/human-rights-activist-peter-dahlin-secret-black-prison-xi-jinpings-new-china 
 December 2019 - právnik a ochranca ľudských práv Ding Jiaxi (predtým už zatknutý).China: Further details: Charged with subversion, torture details revealed: Ding Jiaxi [online]. 10.2.2021 [cit. 2022-06-03]. Dostupné z: https://www.amnesty.org/en/documents/asa17/3670/2021/en/
 Február 2020 - právnik a ochranca ľudských práv Xu Zhiyong (predtým už zatknutý).China: Further information: Prominent legal scholar indicted for subversion: Xu Zhiyong [online]. 24.10.2021 [cit. 2022-06-03]. Dostupné z: https://www.amnesty.org/en/documents/asa17/4912/2021/en/
 Referencie 

Kategória:Politika v Číne